20 ต.ค.64 ทัศนัย เศรษฐเสรี อาจารย์ประจำสาขาวิชาสื่อศิลปะ และการออกแบบสื่อ คณะวิจิตรศิลป์ มหาวิทยาลัยเชียงใหม่ ให้สัมภาษณ์ในวันเปิดนิทรรศการแสดงศิลปนิพนธ์ ของนักศึกษาสาขาวิชา Media Art and Design คณะวิจิตรศิลป์ ชั้นปีที่ 4
"การเซ็นเซอร์หัวข้อในการทำงานที่ห้ามทำงานศิลปะเกี่ยวข้องกับประเด็นทางการเมือง...ไม่ใช่เพียงแค่นักศึกษาในสถาบันศิลปะเท่านั้น วิชาการด้านอื่นๆ ก็เช่นกัน หัวข้อวิจัยถูกเซ็นเซอร์ ถูกห้ามปราม เวทีสัมมนาวิชาการถูกมอนิเตอร์ ถูกจับจ้องอย่างใกล้ชิด เรื่องนี้เกิดขึ้นทุกวัน เป็นการละเมิดสิทธิขั้นพื้นฐาน สิทธิทางวิชาการ สิทธิในการแสดงออก…"
"เพราะฉะนั้นประเด็นที่เกิดขึ้นที่หอศิลป์มันเหมือนกับภูเขาไฟที่มันมีลาวาร้อนระอุใต้พื้นดินตลอดเวลา เผอิญเหตุการณ์ครั้งนี้มันเหมือนกับปล่องภูเขาไฟที่มันปะทุออก ผมเชื่อว่าลาวาใต้ดินอีกจำนวนมาก ในภูมิภาคอื่นๆ ก็กำลังจะออกมา ในสถาบันอุดมศึกษา ในโรงเรียนมัธยม ในโรงเรียนประถม เยาวชนเหล่านั้นล้วนอยู่ภายใต้ของข้อจำกัดทางเสรีภาพโดยทั้งสิ้น"